Imbolc

Imbolc, eller Imbolg, er en gammel keltisk tradisjonell høytid som er midt mellom vintersolverv og vårjevndøgn, i begynnelsen av februar (typisk 1. februar Danaher (1972), s. 38 eller 2. februar på den nordlige halvkula, 1. august på den sørlige), eller ved de første vårtegnene. Historisk sett har de mange folkelige tradisjonene blitt utbredt i hele Irland, Skottland og på øya Man i Irskesjøen. For kristne, særlig i Irland, er 2. februar feiret som sankt Brigids festdag. Dagen er også kjent som kyndelsmesse.

Imbolc er nevnt i tidlig irsk litteratur, men sjeldnere enn de andre sesongfestene. Historikere antyder at Imbolc opprinnelig var en førkristen (eller hedensk) festival knyttet til sauenes lammetid, vårens komme og muligens gudinnen Brigid, og foreslår at helgenen og hennes festdag kan være kristne sammenslåinger av førkristne tradisjoner og hvor gudinnen ble omformet til den kristne helgenen Brigid av Kildare.Berger, Pamela (1985): The Goddess Obscured: Transformation of the Grain Protectress from Goddess to Saint. Boston: Beacon Press. ISBN 978-0-8070-6723-9; s. 70–73. En høytidsdag for sankt Brigid ble først nevnt i middelalderen, men skikkene ble ikke registrert i detalj før i tidlig moderne tid. I de senere århundrene har Brigidkorset blitt vevd på sankt Brigids dag og hengt over dører og vinduer for å beskytte mot ild, sykdom og ondskap. Folk lagde også en dukke av Brigid (en Brídeóg), som ble vist rundt i samfunnet av unge jenter. Det ble sagt at Brigid besøkte ens hjem på sankt Brigids kveld. For å motta hennes velsignelser, ville folk re opp en seng til Brigid, legge ut mat og drikke til henne, og sette klær utenfor slik at hun kunne velsigne dem. Hellige brønner ville bli besøkt, et spesielt måltid ville bli spist, og dagen var tradisjonelt knyttet til værfortellinger.«St Brigid’s Day - a weaving tradition of Celtic rituals, Christian faith and enduring folk customs», National Museum of Ireland«St. Brigid's Day», Ulster Folk Museum

Høytida blir også feira av mange moderne hedninggrupper, og regnes som en av de fire store sabbatene innen Wicca.Imbolc, The Celtic Connection. Arkivert fra originalen 8. januar 2018.

 Referanser 

 Litteratur 
 Danaher, Kevin (1972): The Year in Ireland: Irish Calendar Customs. Cork: Mercier Press. ISBN 978-1-85635-093-8.
 Ó Catháin, Séamas (1995): The festival of Brigit : Celtic goddess and holy woman,  Blackrock, Co. Dublin : DBA.

 Eksterne lenker 

 «Secrets of St. Brigid's Day - Imbolc, a Celtic Goddess and a Saint», My Irish Jeweler 6. januar 2025

Kategori:Irsk mytologi
Kategori:Religiøse høytider